2η ΕΝΟΤΗΤΑ ΚΕΦ 1-6

Διαβάστε ενδεικτικές ερωτήσεις και απαντήσεις από την 2η ενότητα του βιβλίου μας.

***1.Ποιες ήταν οι συνθήκες ζωής των υποδούλων Ελλήνων κατά τη διάρκεια της Τουρκοκρατίας ;***

 Οι συνθήκες ζωής των υποδούλων ήταν πολύ σκληρές ιδιαίτερα τα πρώτα χρόνια της Τουρκοκρατίας. Υποχρεώνονταν να κατοικούν σε φτωχικές συνοικίες, υπηρετούσαν στο στρατό σε βοηθητικές υπηρεσίες, απαγορεύονταν οι λιτανείες και σοβαρές δικαστικές υποθέσεις εξετάζονταν μόνο σε μουσουλμανικά ιεροδικεία και όχι στα εκκλησιαστικά δικαστήρια. Το σημαντικότερο όμως ήταν ότι οι Χριστιανοί πλήρωναν περισσότερους φόρους από τους Μουσουλμάνους, όπως τον κεφαλικό φόρο, τον φόρο εστίας, τον έγγειο φόρο (φόρος για χρήση της γης) αλλά και τον φόρο με την αγροτική παραγωγή, τη γνωστή δεκάτη. Τα πιο σκληρά όμως μέτρα ακόμα και από τη φορολογία ιδιαίτερα τους πρώτους χρόνους της σκλαβιάς ήταν οι σφαγές, οι αιχμαλωσίες, οι εξισλαμισμοί και φυσικά το παιδομάζωμα. Επίσης η αναγκαστική μετακίνηση ελληνικών πληθυσμών.

***2.Τι ήταν οι Κλέφτες;***

 Ήταν ένοπλοι Έλληνες κατά την περίοδο της Τουρκοκρατίας. Ζούσαν στην ύπαιθρο και είχαν τα **λημέρια** τους ( τα κρησφύγετά τους) σε μέρη δύσβατα (δυσκολοπάτητα).

Ήταν οργανωμένοι σε μικρές ομάδες, η καθεμιά με τον **καπετάνιο** της και το δικό της **μπαϊράκι** (σημαία, λάβαρο).

Βασικό τους χαρακτηριστικό ήταν η εχθρότητα που ένιωθαν για τους Τούρκους και γενικά για την εξουσία. Οι Αρχές τούς αντιμετώπιζαν σαν κακούργους, όμως ο λαός θαύμαζε το ελεύθερο φρόνημά τους κι έκαμε τραγούδι τη ζωή και τα κατορθώματά τους. Έτσι οι κλέφτες έγιναν λαϊκοί ήρωες.

***3.Σωστό ή λάθος ;***

***Κατά την εποχή της Τουρκοκρατίας Χριστιανοί και Μουσουλμάνοι είχαν τα ίδια δικαιώματα. Λ***

***Κάποιοι ορθόδοξοι κληρικοί δέχονταν την Τουρκική κατάκτηση ενώ άλλοι ήθελαν την απελευθέρωση από τους Τούρκους. Σ***

***Φαναριώτες ήταν οι αρματολοί που φιλούσαν το Οικουμενικό Πατριαρχείο. Λ***

***Παροικία : η εγκατάσταση και η συγκρότηση κοινότητας σε ένα ξένο κράτος. Σ***

***Η δεύτερη περίοδος της μετανάστευσης των Ελλήνων στο εξωτερικό , κατά τη διάρκεια της Τουρκοκρατίας τον 17Ο και 18Ο αιώνα ήταν συνήθως υποχρεωτική. Λ***